**RAZPIS ZA SO-ORGANIZACIJO**

**PROJEKTOV MEDNARODNEGA PROSTOVOLJSKEGA DELA**

**»MEDNARODNI TABORI 2024«**

1. Predmet razpisa so neprofitni programi prostovoljskega dela nevladnih in drugih neprofitnih organizacij s področij:
2. Antirasizem, antifašizem, spominjanje (Antiracism, antifascism, remembrance)
3. Begunci, imigranti, etnične manjšine (Refugees, immigrants and ethnic minorities)
4. Mednarodna solidarnost (International solidarity)
5. Mirovniška vzgoja (Peace and disarmament)
6. Revščina in družbena neenakost (Poverty and social injustice)
7. Enakost spolov in spolnost (Gender equality and sexuality)
8. Otroci in mladostniki (Children and youth)
9. Starostniki (Elderly people)
10. Ljudje z gibalnimi, senzornimi in intelektualnimi ovirami (People with disabilities)
11. Varovanje okolja (Environment protection)
12. Podnebje in trajnostni življenjski slog (Climate and sustainable lifestyle)
13. Umetnost, kultura in lokalna zgodovina (Art, culture and local history)
14. Skupnost (Community life)
15. Drugo (Others)

V okviru projektov mednarodnega prostovoljskega dela poskušajo prostovoljci s svojim delom, energijo in znanjem motivirati lokalne prebivalce, da se aktivno vključijo v reševanje lokalnih problemov ter čim bolj aktivno sodelujejo pri projektu. Za uspeh tabora je ključnega pomena podpora lokalne skupnosti, zato je velika večina taborov zasnovana na lokalnih iniciativah, ki jih izvajajo lokalne organizacije.

Tabori trajajo od nekaj dni do nekaj tednov. V tem času skupina prostovoljcev različnih narodnosti skupaj živi in dela na neprofitnem projektu lokalne organizacije. Tabori so organizirani tako, da skupina prostovoljcev dela od šest do osem ur na dan, preostali čas pa se vrstijo študijske teme, izleti in ekskurzije ter ostale prostočasne aktivnosti. Tako, kot se razlikujejo tabori, je različno tudi delo, ki ga opravljajo prostovoljci.

Ponudbo taborov po svetu si lahko ogledate s pomočjo SCI [iskalnika](http://www.workcamps.info/icamps/). Več o poslanstvu in ideologiji *Service Civil International* (SCI), katere del je tudi Voluntariat, pa na spletni strani [www.sciint.org](http://www.sciint.org).

Naša spletna stran je trenutno v prenovi, v kolikor želite še več informacij o taborih, tudi preteklih, ki so se izvedli pri nas, nam lahko pišete na [placement@zavod-voluntariat.si](mailto:placement@zavod-voluntariat.si).

1. Na razpis se lahko prijavijo nevladne in druge neprofitne organizacije, registrirane v Republiki Sloveniji in neformalne skupine. Projekti, s katerimi se prijavljajo na razpis, ne spadajo v sklop rednih nalog organizacije, temveč delujejo kot dodana vrednost, obogatitev programov organizacije. Izjemoma se na razpis lahko prijavijo tudi organizacije, ki so v osnovi naravnane profitno, vendar le, če zelo jasno utemeljijo, da je njihov projekt, kamor bi vključili prostovoljce, naravnan neprofitno in v korist lokalne skupnosti.
2. Projekti se morajo izvajati na območju Republike Slovenije v letu 2024.
3. Projekti naj bodo oblikovani kot mednarodni prostovoljni delovni tabori, katerih udeleženci so mednarodni prostovoljci. Vključenih naj bo najmanj 4 in največ 25 prostovoljcev v eni skupini, brez vodij tabora. Tabor naj traja med 7 in 20 dni, sicer naj bo izveden v več skupinah.
4. Od so-organizatorjev pričakujemo, da bodo:

* do 4 tedne pred začetkom tabora posredovali "Infosheet" – podrobne informacije za udeležence;
* zagotovili prenočišče, prehrano za prostovoljce ter morebitne prostočasne aktivnosti,
* zagotovili obvezno udeležbo vodje tabora na usposabljanju za vodje taborov;
* zagotovili, da bo vodja tabora ves čas prisoten na taboru;
* v prijavljenem roku kakovostno in v skladu s cilji programa izvedli tabor;
* po zaključku projekta pripravili in posredovali zaključno poročilo;
* sodelovali pri evalvaciji tabora.

1. Voluntariat bo poskrbel za:

* javno predstavitev tabora v Sloveniji in državah, kjer ima *Service Civil International* svoje podružnice in partnerske organizacije;
* svetovanje pri pripravi tabora;
* ustrezno usposabljanje vodje tabora in izbiro le-tega, če ga organizator ne bo mogel zagotoviti;
* pomoč organizatorjem pri pridobivanju sredstev;
* prijavljanje in podporo prostovoljcem;
* prostovoljce, prijavljene preko Voluntariata, za čas izvajanja tabora, zavaroval za primer bolezni, nezgode in odgovornosti proti tretjo osebi;
* individualno in skupinsko evalvacijo projekta.

Prostovoljci bodo do kraja izvedbe tabora prišli na lastne stroške.

Zavod Voluntariat si pridržuje pravico, da bo vse obveznosti izpolnil le v primeru projektov, oddanih **do 31.3.2023.** Za projekte, oddane po tem datumu, ne moremo zagotoviti izpolnitve vseh obveznosti.

1. Prioriteta za izbiro projekta bo vpetost in vpliv mednarodnega prostovoljnega delovnega tabora na razvoj lokalne skupnosti s poudarkom na interakciji z mladimi v lokalni skupnosti.
2. Merila za izbiro projektov:

* kakovost in realnost predloženega programa,
* kontinuiteta programa,
* sledenje ideologiji SCI,
* tematika mirovništva ter vzgoje za mir in strpnost,
* lokacija v predelih Slovenije, kjer še ni bilo nobenega tabora,
* dostopnost invalidnim osebam,
* namenjen starejšim oz. družinam,
* finančna konstrukcija programa,
* reference ponudnika.

1. Popolna prijava na razpis mora vsebovati:

* izpolnjen obrazec »**Razpisni obrazec za soorganiziranje projektov mednarodnega prostovoljskega dela v letu 2024**« z vsemi zahtevanimi podatki, poslan po pošti na naslov Zavod Voluntariat, Bežigrad 6, 1000 Ljubljana, s pripisom »Mednarodni tabori 2024« ALI
* elektronsko verzijo obrazca (poslana po elektronski pošti na [placement@zavod-voluntariat.si](mailto:placement@zavod-voluntariat.si) do roka za prijavo)

1. Razpisna dokumentacija je na voljo [na tej povezavi](https://docdro.id/iH8Gy2j) ali v času uradnih ur v prostorih Zavoda Voluntariat, Bežigrad 6, Ljubljana. Za dodatne informacije smo dosegljivi na telefonski številki 01 23 91 625 ali 031 813 939.

**Še zlasti novim prijaviteljem nudimo pomoč in svetovanje pri prijavljanju in pripravi projekta. Za več informacij pokličite na zgornjo telefonsko številko ali pišite na** [**placement@zavod-voluntariat.si**](mailto:placement@zavod-voluntariat.si)**.**

1. Razpisno dokumentacijo sestavljajo *besedilo razpisa* in obrazec »*Razpisni obrazec za soorganiziranje projektov mednarodnega prostovoljskega dela v letu 2024*«.
2. Rok predložitve prijav je **15.3.2023**. Vsem projektom oddanim do tega dneva bomo nudili polno podporo in projekte takoj po prijavi objavili v mednarodnem iskalniku za prostovoljce. Splošno pravilo pa velja, da je zadnji možni dan prijave **60 dni pred začetkom projekta**. Upošteva se datum oddaje razviden iz žiga na pisemski ovojnici. Prijave morajo biti predložene izključno na razpisnem obrazcu. Vsaka prijava mora biti poslana v zaprti kuverti s priporočeno pošto na naslov *Zavod Voluntariat, Bežigrad 6, 1000 Ljubljana*, in označena s »*Prijava na razpis*«.
3. Ponudniki bodo o rezultatih razpisa obveščeni v 20 dneh po pregledu prijav. Ponudniki bodo pozvani k dopolnitvi prijave, če bo to potrebno. Za taborovodje izbranih prijaviteljev je pred izvedbo taborov obvezna udeležba na delavnici, ki jo bo izvedel Voluntariat, razen za tiste, ki so se delavnice že udeležili v preteklosti.

Ljubljana, 13.2. 2024